Trygve Lysaker

Trygve Johan Lysaker (1917–2004) var en norsk filolog og historiker.

Han vokste opp på gården Kongerud ved Slitu.

Han ble cand.philol. med hovedfag i norsk og bifag i tysk og historie ved Universitetet i Oslo i 1947. Han fikk sin første lektorstilling ved Harstad kommunale høyere allmennskole samme år. Mens han bodde i Harstad, fikk han oppdraget å utarbeide en bygdebok for Trondenes, som fikk stor historiefaglig anerkjennelse.

I 1957 ble han lektor ved Gerhard Schønings skole i Trondheim. Han arbeidet der frem til han ble pensjonist i 1984. Lysaker fortsatte sine historiefaglige arbeider, i første rekke innen lokalhistorie og kirkehistorie.

Han ble innvalgt som medlem i Det Kongelige Norske Videnskabers Selskab i 1957.

Han giftet seg i 1953 med Johanna Amalie (Tommelise), datter av biskop Arne Fjellbu og hans kone Karen, født Christie, i Trondheim.

 Referanser 

 Eksterne lenker 
 Trygve Lysakers private arkiv finnes ved Universitetsbiblioteket i Trondheim, Gunnerusbiblioteket.

Kategori:Norske lokalhistorikere
Kategori:Norske kirkehistorikere
Kategori:Norske lektorer
Kategori:Alumni fra Universitetet i Oslo
Kategori:Medlemmer av Det Kongelige Norske Videnskabers Selskab
Kategori:Personer fra Trøgstad kommune